Evan Pan Jones

Llenor Cymraeg, gweinidog annibynnol, golygydd a diwygiwr cymdeithasol o Gymru oedd Evan Pan Jones (12 Mehefin 1834 – 8 Mai 1922).Cydymaith i Lenyddiaeth Cymru, gol. Meic Stephens

Bywgraffiad
Cafodd ei eni ym mhlwyf Llandysul, Ceredigion yn 1834. Ar ôl cael ei addysgu yng ngholegau'r Annibynwyr yng Nghymru ac ym Mhrifysgol Marburg yn yr Almaen, aeth yn weinidog yn y Fflint lle treuliodd weddill ei oes.

Cyfranodd yn helaeth i'r ddadl yn y wasg dros ddatgysylltu'r Eglwys Anglicanaidd yng Nghymru, yn enwedig yn ei swydd fel golygydd papur newydd Y Celt. Fel diwygiwr cymdeithasol, roedd yn gadarn o blaid y ffermwyr llai yn erbyn y meistri tir gan argymell gwladoli'r tir yng Nghymru a gwneud i ffwrdd â'r stadau mawr.

Fel llenor, ysgrifennodd gofiannau i Samuel Roberts ('S.R. Llanbrynmair') a'i frodyr ac i Michael D. Jones, arloeswr Y Wladfa, ynghyd â sawl erthygl, hunangofiant a drama.

 Llyfryddiaeth 
 Y Dydd Hwn: Annibyniaeth yn Symud fel Cranc (1880). Drama.
 Cofiant y Tri Brawd o Lanbryn-mair (1892)
 Cofiant Michael D. Jones (1903)
 Oes Gofion (dim dyddiad, tua 1905). Hunangofiant.

 Gweler hefyd 
 Rhestr awduron Cymraeg (1600–heddiw)

Cyfeiriadau

Categori:Cristnogion o Gymru
Categori:Diwygwyr cymdeithasol
Categori:Dramodwyr Cymraeg
Categori:Genedigaethau 1834
Categori:Golygyddion o Gymru
Categori:Hanes crefydd yng Nghymru
Categori:Llenorion Cymraeg
Categori:Llenorion y 19eg ganrif o Gymru
Categori:Llenorion yr 20fed ganrif o Gymru
Categori:Marwolaethau 1922
Categori:Pobl o Landysul